**Κόνιτσα 29/07/2022**

**ΔΕΛΤΙΟ ΤΥΠΟΥ**

**ΣΥΓΧΑΡΗΤΗΡΙΑ ΔΗΜΑΡΧΟΥ ΚΟΝΙΤΣΑΣ ΝΙΚΟΛΑΟΥ ΕΞΑΡΧΟΥ ΣΤΟΥΣ ΕΠΙΤΥΧΟΝΤΕΣ ΤΩΝ ΠΑΝΕΛΛΑΔΙΚΩΝ ΕΞΕΤΑΣΕΩΝ**

Θερμά συγχαρητήρια στους επιτυχόντες των Πανελλαδικών εξετάσεων και ιδιαιτέρως στους επιτυχόντες μαθητές του ΓΕΛ και ΕΠΑΛ Κόνιτσας, για την εισαγωγή τους στα Ανώτατα Εκπαιδευτικά Ιδρύματα της χώρας μας. Εύχομαι ετούτη η επιτυχία να είναι απλά η αρχή και πολλές άλλες να ακολουθήσουν κατά τη διάρκεια της ακαδημαϊκής και αργότερα της επαγγελματική σας ζωής.

Συγχαρητήρια στους γονείς και τους καθηγητές, που υπερβαίνοντας τις αντίξοες συνθήκες της εποχής μας, συμβάλανε καθοριστικά στην επίτευξη των στόχων των παιδιών.

    Συγχαρητήρια, επίσης, αξίζουν και σε αυτούς που συμμετείχαν στη διαδικασία των πανελλήνιων εξετάσεων, αλλά δεν τα κατάφεραν να περάσουν σε κάποια σχολή της προτίμησής τους. Ο αγώνας για την προκοπή, την πρόοδο και τη μόρφωση δεν σταματά εδώ. Σίγουρα θα υπάρξουν και άλλες ευκαιρίες. Οφείλουμε να συνεχίζουμε δυναμικά, για να κατακτήσουμε τα όνειρα και τους στόχους μας.

Καλή σταδιοδρομία και καλή τύχη σε όλα τα παιδιά.

Ο Δήμαρχος Κόνιτσας

Νικόλαος Εξάρχου